Are

Area nekazaritza tresna da, lurraren lanketan erabilia. Erreminta hau lurra nahasi eta zokorrak zatitzeko erabiltzen da, baina baita belar txarrak kentzeko ere. Euskararen eremu osoko terminoa da, baina tokian tokiko aldaerak ditu (arre, arhe, ara, arra) eta burdinare hitza ere erabiltzen da.

Lurra goldatu edo laian egin ondoren uztarriari lotu eta narraz erabiltzekoa da, lurra berdindu eta fintzeko. Erein aurretik (belar txarrak kentzeko) edo erein ondoren (haziak lurrarekin nahasteko) erabiltzen da, normalean.

Lurrerantz zuzendutako burdinazko hortz batzuek egiten dute arearen lana. Helburuaren arabera hortz ezberdinak izan ditzake. Zur eta burdinazko eredu sinpleetatik, tresna mekanizatuetara eboluzionatu izan du. Mekanizazioaren aurretik, lan nekosoa eta amorragarria izaten zen, batez ere lurra lehorra zegoenean.

 Iruditegia 

 Erreferentziak 

 Ikus gainera 

 Eskuarea
 Aitzurra
 Goldea

 Kanpo estekak 

Kategoria:Nekazaritzako tresnak
Kategoria:Nekazaritzako makinak